# Puerto Rico

|  |  |
| --- | --- |
|  | Dä Artikel bhandlet de Staat. Wyteri Bedütige vo „Puerto Rico“ findsch doo. |

|  |
| --- |
| **Estado Libre Asociado de Puerto Rico** (span.)
**Commonwealth of Puerto Rico** (äng.) Freistaat Puerto Rico |
|

|  |  |
| --- | --- |
| {{{ARTIKEL-FLAGGE}}} | {{{ARTIKEL-WAPPEN}}} |
|  |  |

 |
| **Wahlspruch:** Joannes Est Nomen Eius (Latiinisch für *Johannes isch si Name*) |
| **Amtsspraach** | Spanisch, Änglisch |
| **Hauptstadt** | San Juan |
| **Staatsoberhaupt** | US-Präsident Joe Biden |
| **Regierigschef** | Gouverneur Jenniffer González |
| **Flächi** | 8.959 km² |
| **Iiwohnerzahl** | 3.752.789 (Zensus 2010) |
| **Bevölkerigsdichti** | 418,8 Iiwohner pro km² |
| **Bruttoinlandsprodukt** | $74,89 Mrd. (2006) |
| **Brutto­inlands­produkt pro Iiwohner** | $19.100 (2006) |
| **Währig** | US-Dollar |
| **Nationalhimne** | La Borinqueña |
| **Zitzone** | UTC −4 |
| **Internet-TLD** | .pr |
| **Vorwahl** | +1 (787) und +1 (939) lueg NANP |
|  |
|  |

Dr **Freistaat Puerto Rico** (spanisch *Estado Libre Asociado de Puerto Rico*, änglisch *Commonwealth of Puerto Rico*, früehner dütsch au **Portoriko**) *isch eins vo de US-amerikanische Ussegebiet.*

*Puerto Rico* bedütet „riiche Hafe“. Dä Iiwohner vo Puerto Rico sait mä uf Dütsch „Puerto-Ricaner“, im latinoamerikanische Spanisch und au uf dr Insle sälber sait mä *Boricua*. Dr ursprünglig Name vo dr Insle isch uf arawakisch *Borikén*, d Puerto-Ricaner sägen ere hüfig *Borinquén*.

## Geographii und Klima

Bärglandschaft uf Puerto Rico
Dr Inselstaat lit in dr Karibik und bestoht us dr **Insle Puerto Rico** und de chliinere Näbeninsle Vieques, Culebra, Culebrita, Desecheo, Palomino, Mona, Caja de Muertos, und Monito.

Puerto Rico isch die östligsti und chliinsti Insle vo de Grossen Antille. Öbbe 150 km im Weste lit d Insle Hispaniola mit de Staate Haiti und dr Dominikanische Republik, 100 km östlich lige d Jumpfereinsle und 800 km südlig, uf dr andere Site vo dr Karibik, befindet sich Südamerika.

S Meer um Puero Rico ume isch sehr dief: Im Norde vo de Insle git s s Milwaukiedief im Puerto-Rico-Grabe im Atlantik, wo 9.219 Meter dief isch, im Süde s 5.649 m diefi Venezolanischi Becki vo dr Karibik.
Grossi Deil vo dr Insle si gebirgig (60 Prozänt vo dr Oberflechi), aber es git au Gebiete mit Rägewälder und Wüestene.

* Höchst Bärg: Cerro La Punta (1.338 Meter).
* Lengst Fluss: Rio de la Plata (97 Kilometer)

D Insle het e dropischs Klima mit Durchschnittstämprature vo öbbe 28 °C. An dr Nordküste und im Hochland rägnets am meiste, während dr Süde relativ drochen isch.

## Bevölkerig

D Iiwohner vo Puerto Rico si über 78 Gmeinde verdeilt.
Meh as 80 Prozänt vo de knapp vier Millione Puerto-Ricaner si nominal römisch-katholisch, praktiziere düen öbbe 55 Prozänt).
D Insle ghört zwar zu de USA, aber nume öbbe e Zähntel bezeichne sich as US-Amerikaner. Die meiste (öbbe 87 Prozänt) gsehn sich as Nochkomme vo de Spanier oder vo afrikanische Sklave.
Für über 93 Prozänt vo dr Bevölkerig isch Spanisch d Muetersprooch. Änglisch schwätze nume sibe Prozänt as Erstsprooch.

## Weblingg

 **Commons: Puerto Rico** – Sammlig vo Multimediadateie
* Offizielli Site vo dr puerto-ricanische Regierig
* Puerto-ricanischs Kulturinstitut

## Fuessnote

18.25-66.5